**Mi a kriminológia? A kriminológia tárgya, módszerei**

***Interdiszciplináris tudomány:*** jog, szociológia, pszichológia, történelem,kulturális antropológia, politikatudomány, építészet, informatika, stb.

**Kriminológia klasszikus meghatározása** Edwin H. **Sutherland** szerint: „a kriminológia a bűnözésre mint társadalmi jelenségre vonatkozó tudásanyag. Tárgyköre felöleli a jog képződésének folyamatát, a jog megsértésének folyamatát, illetve a jogsértésekre adott reakciókat. A kriminológia célja a jogalkotásra, a bűnözésre, illetve a bűnözés kezelésére vonatkozó általános és bizonyított alapelvek és egyéb tudományos ismeretek kidolgozása.” (Sutherland – Cressey, 1966)

* társadalomtudomány, ezen belül empirikus tudomány, azaz a valóság megismerésére és megértésére törekszik;
* empirikus tudomány olyan elméletek összessége, amelyeket tudományos módszerekkel szerzett tapasztalatok, kutatási eredmények támasztanak alá; tehát OBJEKTÍV, TUDOMÁNYOS MÓDSZEREKET ALKALMAZNAK;
* az eredmények alapján következtetéseket vonnak le a kutatók;
* A krim. megpróbálja megmagyarázni a bűnözés okait, hátterét.
* Általában egy kutatás egy bizonyos területre összpontosít. Pl.: fiatalkorú elkövetők jellemzői
* A kriminológia alkalmazott tudomány is; eredményei hasznosíthatók;

El kell határolni a **kriminalisztikától**: a bcs-ek felderítésének és bizonyításának kérdéseivel foglalkozik. A „nyomozás tudománya”. A kriminológia a bűnözés okságát, természetét kutatja.

***Kriminálpszichológia***: a pszicho. önálló szakága; nehéz – szinte lehetetlen – a kriminológiától elkülöníteni.

**A kriminológia története:**

* kb. 200 éves múltra tekint vissza; a krim. fogalmát Garofalo alkotta meg 1885-ben;

**Beccaria** (1738-1794) 26 évesen írta meg fő művét, a Bűnökről és a büntetésekről címmel, névtelenül jelent meg. Az egyház be is tiltotta. Az olasz Rousseau-nak tartották.

* ***a krim. kialakulásának első lépése:*** hogy a 18. században, a felvilágosodás korában a bűnös emberi magatartást megfosztották a vallási köntöstől; elindult a modern jogrendszerek kialakulása, a modern igazságszolgáltatási rendszer kialakulása;
* ***a krim. születése a 19. század közepére tehető;*** elsőként az olasz Garofalo használta a kifejezést 1885-ben; ekkor kezdtek a kutatók szisztematikusan adatokat gyűjteni, feldolgozni a bcs-ekről és a bűnözőkről; pl.: CESARE LOMBROSO (1835 – 1909) biológiai alapú elmélete;
* a kriminológia fejlődése hosszú időt ölel fel, társadalmi, gazdasági, kulturális változások történtek; globalizáció, az állandó változást hangsúlyozó posztmodern világ jött létre. A bűnözés is ennek mentén változott, ehhez alkalmazkodott;

**Mai krim.:** sokszínűség; a bűnözés fogalma is megkérdőjeleződik azzal, hogy ki és miért minősít valaki mást normaszegőnek (deviánsnak); kik alakítják a normákat és kik tekinthetők mércének? (fehér középosztály normái); a bűnöző és nem bűnöző kategóriák határai elmosódnak – a bűnözést sokan természetes jelenségnek tartják, határai képlékenyek.

* kitágult a krim. tárgyköre: a bűncselekményeken és az elkövetőkön kívül foglalkozik az áldozatokkal és az ig.szolg. rendszerével, szereplőivel, kriminálpolitikával

Fontos fogalom: DEVIANCIA: olyan viselkedés, amely sérti a társadalmi normákat, ide értve a jogszabályokat is.

**A kriminológia két féle tudományos megközelítési módja:**

1. a bűnözés mint társadalmi tömegjelenség (szociológiai)

2. a kriminális karakter vizsgálata (a bűnelkövető biológiai és pszichológiai vizsgálata) (biológiai-pszichológiai)

**Kérdései például:**

* a bűnözés formái, mennyiségi és minőségi jellegzetességei
* kik a bűnelkövetők, miért váltak azzá
* az egyes bcs. típusok elkövetőinek jellegzetességei
* kik válnak áldozattá?
* a média és a bűnözés egymásra hatása
* miért nyilvánítanak egyes magatartásokat bűncselekménynek?
* hogyan reagál a környezet, a társadalom és az állam a bűnözésre?
* bűnmegelőzési módok, lehetőségek

**A krim. két nagy vizsgálódási területe, akriminológia kapcsolata a büntetőjoggal:**

I. Bűnözés

II. A bűnözésre adott reakciók

**I. Bűnözés:**

**Büntetőjogi fogalma:** a Btk. határozza meg . (tényállás + büntethetőség + büntetés) Az ilyen magatartások összessége a bűnözés.

**Kriminológiai fogalma**: tágabban értelmezi, mint a büntetőjog.

Természetes bűncselekmények: térben és időben viszonylagos állandóságot mutatnak. Pl.: rablás, lopás (Garofalo, 1885)

Ezek az emberi lét alapértékeit támadják, minden korban morálisan elítélendők és büntetendőek voltak. Ezek a **mala in se**, azaz önmagában rossz bcs-ek.

A bcs-ek másik csoportja a **mala prohibita**, azaz a rossz, mert tiltott bcs-ek. Ezeket mesterségesen nyilvánítják büntetendő magatartásnak. Ezeknél célszerűségi, hatalmi, politikai szempontok állnak a háttérben vagy rendkívüli helyzet miatt szükséges bevezetni őket (Finszter)

**Következő kérdés: minek tekintjük a büntetőjogot**: közös társadalmi érdekek, közös erkölcsi értékrend kifejeződésének és védelmezőjének, széles körű egyetértésen alapuló normarendszernek (a bűnözés ***konszenzuális modellje***). Feltételezi, hogy a társadalom tagjainak többsége egyetért abban, hogy mi a helyes és a helytelen. A társadalmat szilárd entitásnak tartják, amelyben a törvényeket a közjó érdekében alkotják.

VAGY

hatalmi versengések során kialakuló normarendszer, amely csak bizonyos, az uralkodó társadalmi csoportok érdek- és értékrendszerét tükrözik és a büntető igazságszolgáltatás az alacsonyabb rétegek féken tartását szolgálja; (a bűnözés ***konfliktusos modellje***) Ebben a modellben a kriminológiai vizsgálódás tárgya nem a törvénysértés, hanem a társadalmon belüli konfliktusok.

MINDKÉT MODELLBEN VAN IGAZSÁG; Pl.: gyermekbántalmazás kérdése (csak ott válhat bűncselekménnyé, ahol a gyermek védelme a legfőbb értékek közé tartozik, ill. ahol a nevelési elvek többek között elutasítják a gyermek fizikai bántalmazását)

A **mai kriminológia tehát foglalkozik:**

- a jogi értelemben vett bűncselekményekkel, szabálysértésekkel

- a büntetőjogilag nem büntethető elkövetőkkel és az általuk megvalósított, a Btk. tényállást kimerítő cselekményeikkel (pl.: gyermekbűnözés; a gyerek nem büntethető, de a krim. attól még foglalkozik az általuk elköv. cselekményekkel.)

- rejtve maradó bcs-ekkel

- büntetőjogon kívül eső, a társadalmi normákat sértő, azt veszélyeztető cselekményekkel egyaránt (ezek nem kriminalizált cselekmények, pl.: alkoholizmus)

**A bűnözés magyarázatai**

A bűnözésmagyarázatok olyan empirikusan alátámasztott elméleti modellek, amelyek a bűnözés mint társadalmi jelenségre vagy a bűnelkövetés mint egyéni cselekvésre állításokat fogalmaznak meg.

NINCS egységes, univerzális magyarázat. Túl komplex a társadalom, amiben élünk, a társadalmi viszonyok és túlságosan bonyolult maga az ember.

A bűnözés egyszerre társadalmi jelenség és egyéni motiváció, cselekvés.

**Kriminológiai elméletek csoportjai:**

1. Bio-pszichológiai magyarázatok: 19. sz. közepe; a bűnözés az egyén biológiai és/vagy pszichológiai hibáira vezethető vissza. Pl.: tanuláselméletek, személyiséglélektan, fejlődéskriminológia

2. Anómiaelméletek: 19. sz. vége; A bűnözés legfőbb okai makrostrukturális okokra vezethetők vissza. (társadalmi-gazdasági mechanizmusokra) Pl.: feszültségelmélet

3. Kulturális magyarázatok: 20. sz. eleje; a bűnözés legfőbb oka az egyént körülvevő közeg kulturális normáinak elsajátítása és ennek mentén történő életvezetés. pl.: szubkultúra elméletek, differenciális asszociáció

4. Kontrollelméletek: 1960-as évek; a jogkövetési hajlandósággal foglalkozik úgy, hogy az egyéni magatartás feletti kontrollt gyakorló társadalmi és mikrokörnyezeti környezetet vizsgálja. pl.: társadalmi kontroll elmélete

5. Címkézéselméletek: 1960-as évek; a bűnözés relatív fogalom, amely a jogsértésre adott válaszok és viszontválaszok folyamatában érthető meg. Ezek a válaszok sokszor deviáns viselkedést eredményezhetnek. pl.: címkézéselmélet, morális pánik

6. Radikális kritikai kriminológia: 1960-as évek; a bűnözésben és a büntetőjogban fennálló hatalmi viszonyokat kell feltárni, ezáltal érthető meg a bűnözés. pl: radikális feminizmus

7. Fejlődési kriminológia: viszonylag új ága a kriminológiának. Elsősorban életút-elemzésekkel foglalkozik, így keres magyarázatot a bűnözővé válásra, bűncselekmények elkövetésére.

8. Környezeti kriminológia: 1970-es évek; a bűnözés legfőbb alakítói a bűnelkövetést lehetővé tevő környezeti-szituációs tényezők. pl.: racionális döntési elméletek, szituációs elméletek

9. Zöldkriminológia: a természetvédelem, klímaváltozás, környezetvédelem és a bűnözés kapcsolatát kutatja. Új ága a kriminológiának.

**II. A bűnözésre adott reakciók: Bűnözéskontroll**

**Bűnözéskontroll:** olyan rejtett vagy kifejezett gyakorlatok, amelyek egy adott társadalomban a bűnözés kezelését, követését, kontroll alatt tartását szolgálják.

**A bűnözésre adott reakciók:**

* intézményes reakciók: az állam bizonyos állami apparátusokkal reagál a bűnözésre. pl: rendőrség, bv intézetek;
* nem intézményesített reakciók: társadalmi reakciók, amelyek informálisak. Pl.: bűnözéstől való félelem, stigmatizáció, előítéletesség, stb.
* kriminálpolitika: meghatározza a bűnözésre adott állami reakciók irányát, módszereit, eszközeit.

**II. Kutatásmódszertan**

**1. A bűnügyi statisztika**

**Statisztika: tömegjelenségek vizsgálatával foglalkozó tudományág.** Célja, hogy releváns következtetések megtételéhez adatokat szolgáltasson.

**A bűnügyi adatok szempontjából releváns hivatalos statisztikai szolgálatok:** KSH, minisztériumok, OBH elnöke, Legfőbb Ügyészség;

**- Statisztika két fő oldala:** bűncselekmények (tárgyi oldal); bűnelkövetők (alanyi oldal) + sértetti statisztika

- **4 területe**: a Be. rendszerét követi; rendőrségi, ügyészségi (Egységes nyomozó hatósági és ügyészségi statisztika, ENyÜBS), bírósági, büntetés-végrehajtási;

- néhány statisztikai fogalom:

*abszolút szám*: mennyiségi adat pl. a bcs-ekről;

*statisztikai sor*: idősor (pl.: regisztrált bcs-ek száma 2004-2012. között), területi sorok (pl.: regisztrált bűncselekmények száma megyénként, adott évben)

*bűnözési ráta*: 100ezer lakosra jutó arányszám (pl.: 100ezer lakosra jutó emberölések száma)

**HOGYAN ALAKULT A BŰNÖZÉS MAGYARORSZÁGON AZ ELMÚLT 20 ÉVBEN**?

* Csökkenő tendencia szinte minden bcs-nél
* csökkent a fk. elkövetők száma is
* azonban 2022-ben 8 százalékos növekedés volt; ennek egyik oka a covid járvány miatti korlátozásokból eredő egzisztenciális hátrányok; másik oka a gazdasági recesszió, infláció, háborúból adódó gazdasági problémák;

Mi lehet a csökkenés oka általánosságban?

* büntetőpolitikai intézkedések, bűnmegelőzési kampányok sikere;
* modern személy- és vagyonvédelmi eszközök széles körű felhasználása pl.: térfigyelő kamerák
* demográfiai változások – kevesebb a fiatal
* nagyobb látencia
* jogszabályváltozás (pl.: a szabálysértési értékhatár felemelése;)
* bizonyos bcs-ek dekriminalizálása (pl.: okirattal visszaélés rendbeliségének változása)

Növekedés oka lehet pl.:

* állampolgárok nagyobb feljelentési hajlandósága
* hatékonyabb felderítés
* tapasztalatok szerint az ENyÜBS-ben regisztrált bcs-ek 40-50%-át követték el a tárgyévben (ebben a nyomozás befejezésekor rögzítik az adatokat), 25%-át az előző évben. Tehát a bűnözés korábbi évhez való viszonyításánál figyelembe kell venni, hogy lehet, hogy a növekedés vagy csökkenés azért volt, mert a hatóságok az adott évben több bcs nyomozását fejezték be.

***Az adott évre vonatkozó adatok jelentése:***

* a terheltek kb 40%-ánál a nyomozás elrendelésétől számított 1 éven belül jogerős döntés születik; 18%-nál 3 éven belül, 5%-nál több mint 5 év múlva;
* ENyÜBS: befejezett nyomozások száma adott évben (nem feltétlenül abban az évben követték el a bcs-t)

**Nemzetközi kriminálstatisztika:**

* összehasonlíthatósági problémák

**EUROSTAT (Európai Bizottság egyik főigazgatósága) + együttműködő országok = Európai Statisztikai Rendszer**

**ENSZ Kábítószer-ellenőrzési és Bűnmegelőzési Hivatala (UNODC)**

**A bcs-ek statisztikai célú nemzetközi osztályozása (ICCS): a** cél olyan nemzetközileg elfogadott fogalmak és alapelvek létrehozása, amelyek által az országok bűnügyi statisztikái összehasonlíthatóvá és következetessé válnának.

**Az empirikus kutatás módszertana**

Modern társadalomtudományok azt feltételezik, hogy **a társadalom működése megismerhető és megérthető**, mivel léteznek tartósan fennmaradó szabályok és törvényszerűségek, amelyek által a társadalmi folyamatok előre jelezhetőek.

**A modern tudományosság 3 kritériuma**:

* + objektivitás (értéksemlegesség)
	+ empirikus alátámasztottság (elmélet és megfigyelt tények összhangja)
	+ racionalitás (következetes, logikus okfejtés)

**A kutatás kétféle módon közelíthet a problémához**:

1. az empirikus eredmények alapján következtetéseket vonnak le és kidolgoznak egy elméletet – INDUKCIÓ

* de ekkor is kell lennie valamilyen feltételezésnek az eredményt illetően;

2. az elmélet alapján empirikus kutatást végeznek, amely tkp. teszteli az elmélet helyességét – DEDUKCIÓ

* erre pl. lehet az is, ha egy másik országbeli kutatás során készült elmélet alapján Magyarországon is lefolytatunk hasonló vagy ugyanolyan kutatást, megnézve, hogy Mo-on is működik-e az elmélet;

**Adatgyűjtési módszerek**

***Közvetlen adatgyűjtési módszerek***

- megfigyelés (határozott céllal, tervszerűen): az emberek viselkedését természetes környezetükben kísérik figyelemmel. Hátránya, hogy a megfigyelő a jelenlétével befolyásolhatja a megfigyelteket. Kis elemszám, nem reprezentatív, költséges, nagy felkészültséget igényel.

 - résztvevő megfigyelés: kisközösségek megfigyelése hosszabb időn át, mély, kvalitatív módszer. A kutató együtt él és részt vesz a megfigyeltek életében, interakcióba kerül velük. De mindvégig megőrzi kutatói mivoltát.

 - kísérlet (laboratóriumi vagy természetes): kontrollált körülmények között figyelünk meg egy folyamatot, viselkedést.

*laboratóriumi kísérlet*: elkülönített helyen végzik, hogy ne érje más, nem szándékolt hatás az alanyt. Érvényessége korlátozott. Pl.: stanfordi börtönkísérlet (1971)

*természetes kísérlet*: természetes környezetben végzik. Hátránya, hogy más hatások, ingerek is érhetik az alanyt, ez torzíthat az eredményeken.

***Közvetett adatgyűjtési módszerek***

* kérdőíves felmérés: vélemények, társadalmi jelenségek felkutatására jó. Önkitöltős, telefonos, személyes.
* interjúk (narratív mélyinterjú, félig strukturált interjú – ebben az adott probléma áll a középpontban, nem a személy; csoportos interjúk)
* vizuális megismerési módok: tartalomelemzés
* részvételi akciókutatás (RAK): a kutatás folyamatába bevonják az érintetteket, közösen alakítják ki a kutatás menetét, a kutatási tervet. Ilyenkor a kutatók saját magukat, életüket kutatják abból a célból, hogy változásokat érjenek el. Általában hátrányos helyzetű társadalmi csoportok alkalmazzák, hogy helyzetükön lendítsenek. Pl.: Utca és jog c. kutatás a hajléktalanokat vonta be, azt vizsgálták, hogy az állam képviselői mennyiben viselkednek diszkriminatívan a hajléktalanokkal.

**Adattípusok:**

* ***Kvantitatív*** (mennyiségi) adatok: számszerűsíthető adatok; statisztikailag mérhető adatok, a vizsgálat tárgya, hogy van-e közöttük összefüggés.

 - nagyobb elemszám

 - egyszerűbb adatok gyűjtése

 - dedukció alkalmazása (elmélet tesztelése)

* ***Kvalitatív*** (minőségi) adatok: nem számokkal dolgozik, hanem történetekkel, interpretációkkal.

 - kicsi elemszám

 - mélyebb megismerés, több adat ugyanattól a személytől

 - indukció alkalmazása

**Látenciában maradó bűncselekmények:** azok a bűncselekmények, amelyek nem jutnak a hivatalos szervezetek tudomására, vagy a tudomásukra jutott bűncselekmény miatt mégsem indul büntetőeljárás. Lényeg, hogy ezek a bűncselekmények megtörténtek, de nem kerülnek a bűnügyi statisztikába.

Pl.: a szexuális bűncselekmények körében magas a látencia

- A látencia mérése: becslés útján. Módszerei: kísérlet, megfigyelés, megkérdezés (kérdőív, interjú; tettes-megkérdezés, áldozat-megkérdezés, informátor-megkérdezés)

* A látenciában maradás fordított arányban van a bűncselekmény súlyával
* Feljelentési hajlandóság, hatósági szelekció